นักวิจัยที่ University of Washington พัฒนา mouse cursor แบบใหม่เพื่อช่วยให้คนทุพลภาพสามารถทำงานกับคอมพิวเตอร์ได้สะดวกขึ้น
นักวิจัยที่ Washington University พัฒนา mouse cursor แบบ Pointing Magnifier ที่จะช่วยให้คนทุพลภาพสามารถทำงานกับคอมพิวเตอร์ได้สะดวกขึ้น
สำหรับคนที่มีปัญหาในการควบคุมการเคลื่อนไหวโดยเฉพาะส่วนมือและนิ้วมือนั้น การหยิบจับอุปกรณ์ควบคุมตัวชี้บนจอคอมพิวเตอร์หรือ cursor ให้คอมพิวเตอร์ทำงานต่าง ๆ ไม่ใช่เรื่องง่าย ๆ คณะนักวิจัยที่มหาวิทยาลัย Washington จึงพัฒนาการควบคุม cursor แบบใหม่ที่เรียกว่า Pointing Magnifier ขึ้นมาสำหรับคนเหล่านี้ cursor แบบใหม่ที่เรียกว่า Pointing Magnifier คือตัวชี้บนจอคอมพิวเตอร์ที่มีลักษณะเป็นวงกลมใหญ่แทนที่แบบลูกศรชี้แบบธรรมดา ผู้ใช้สามารถทำให้วงกลมนั้นขยายขนาดใหญ่ขึ้นได้ตามต้องการ เมื่อตัวชี้วงกลมที่ขยายได้นี้คลุมเป้าหมายที่ต้องการ ทุกอย่างในวงกลมจะขยายขนาดใหญ่ขึ้นด้วย พอกดคลิกผู้ใช้จะเห็น cursor แบบลูกศรอยู่ในวงกลมนั้น และสามารถบังคับลูกศรไปยังเป้าหมายที่ต้องการได้ง่ายขึ้น ซึ่งทำให้สะดวกขึ้นที่ผู้ใช้จะกดคลิกบนสิ่งที่ต้องการใช้งานบนคอมพิวเตอร์ รองศาสตราจารย์ Jacob Wobbrock หัวหน้าคณะวิจัย AIM Research Group [AIM - Accessible Interactive and Mobile] กล่าวว่า นอกจากจะช่วยคนทุพลภาพหรือมีปัญหาการหยิบจับสิ่งของแล้ว อุปกรณ์แบบใหม่นี้ยังช่วยให้คนทั่วไปสามารถเข้าใช้งานคอมพิวเตอร์ได้ง่ายขึ้นสะดวกขึ้นด้วย Software “Pointing Magnifier” นี้ สามารถดาวน์โหลดได้ฟรีจาก เว็บไซท์ของ University of Washington